Η **Δασική Πυρκαγιά της Κασσάνδρας** ήταν μια φυσική καταστροφή η οποία ξεκίνησε δυτικά του οικισμού του Πολύχρονου Χαλκιδικής και κατέκαψε το μεγαλύτερο κομμάτι του νοτιοκεντρικού κομματιού της χερσονήσου της Κασσάνδρας. Η φωτιά ξεκίνησε κατά τις απογευματινές ώρες της 21 Αυγούστου του 2006, η οποία μέχρι την επόμενη μέρα εξαπλώθηκε ταχύτατα δημιουργώντας έτσι ένα πύρινο μέτωπο 10 χιλιομέτρων από τον οικισμό του Πολυχρόνου μέχρι το Πευκοχώρι το οποίο κατασβήστηκε τρεις μέρες αργότερα.

Χρονικό
-------

Κατά την διάρκεια των τελευταίων ημερών του Αυγούστου η ΕΜΥ είχε αναφέρει μεγάλη πιθανότητα "επικίνδυνων καιρικών φαινομένων" στην περιοχή, γεγονός το οποίο καθιστούσε ευάλωτη την δασική ύλη της Κασσάνδρας, καθώς έως τότε απουσίαζαν σε μεγάλο βαθμό οι δασικοί δρόμοι και συστήματα πυρασφάλειας, στοιχεία που θα βοηθούσαν στην πρόληψη μιας καταστροφής.

### Πολύχρονο Χαλκιδικής

Το απόγευμα της 21 Αυγούστου υπήρξαν αρχικά αναφορές για καπνούς δυτικά του οικισμού του Πολυχρόνου, γεγονός το οποίο κίνησε την άμεση αντίδραση της πυρσοσβεστικής. Ωστόσο, λίγες ώρες αργότερα, η Κασσάνδρα κηρύχθηκε σε κατάσταση έκτακτης ανάγκης, καθώς η φωτιά ξέφυγε του ελέγχου και δημιούργησε ένα ενιαίο μέτωπο αρκετών χιλιομέτρων το οποίο εκτεινόταν ως τα όρια του οικισμού του Πευκοχωρίου. Ο οικισμός του Πολυχρόνου ήταν αυτός ο οποίος δέχτηκε τις πρώτες ζημιές σε κατοικίες οι οποίες τοποθετούνταν εντός της δασικής έκτασης ενώ η κυκλοφορία διακόπηκε με κύριο στόχο την αποφυγή συνωστισμού στις κεντρικές οδικές αρτηρίες της περιοχής.

### Χανιώτη Χαλκιδικής

Ο οικισμός της Χανιώτης δέχτηκε της πρώτες προειδοποιήσεις για εκκένωση αμέσως μόλις η φωτιά τέθηκε εκτός ελέγχου και πλησίαζε επικίνδυνα τα όρια του χωριού. Η κυκλοφορία είχε διακοπεί και η όποια πρόσβαση από Νέα Σκιώνη ή Πολύχρονο ήταν αδύνατη καθώς είχε διαταχτεί εκκένωση από θαλάσσης οδηγώντας τους περισσότερους κατοίκους προς την θάλασσα. Αρκετές ζημιές παρατηρήθηκαν εντός του οικισμού καθώς βρισκόταν στην μέση ακριβώς της πυρκαγιάς η οποία έκαιγε τον δασικό πυρήνα της νοτιοκεντρικής Κασσάνδρας με αποτέλεσμα την πρόκληση αρκετών μικρών εστιών φωτιάς εντός συγκροτημάτων κατοικιών, ξενοδοχείων και του κεντρικού παράκτιου πάρκου. Η πυρκαγιά έφτασε μόλις τα όρια του οικισμού από δυτικά και βόρεια με αποτέλεσμα η ατμόσφαιρα να γίνει αποπνικτικήκαι σε ορισμένες περιπτώσεις να ξεπερνάει την εθνική οδό Ν. Ποτίδαιας-Παλιουρίου ή οποία αποτελεί σύνορο ανάμεσα στον οικισμό και στο τέως πευκοδάσος προκαλώντας ζημιές στα γειτονικά κτήρια.

### Πευκοχώρι Χαλκιδικής

Ο οικισμός του Πευκοχωρίου μαζί με αυτόν της Νέας Σκιώνης ήταν αυτοί οι οποίοι δέχτηκαν τις μικρότερες ζημιές καθώς η πυρκαγιά κατασβήστηκε μόλις λίγα εκατοντάδες μέτρα από τον αστικό ιστό. Παρόλαυτά στην ευρύτερη περιοχή του Πευκοχωρίου καταστράφηκαν ολοσχερώς κατοικίες εντός της δασικής έκτασης μεταξύ των οποίων και ένα ξενοδοχείο που τοποθετούταν στο πανόραμα του οικισμού.

### Νέα Σκιώνη Χαλκιδικής

Η πυρκαγιά η οποία ξεκίνησε δυτικά του οικισμού του Πολυχρόνου έφτασε τις πρώτες πρωινές ώρες πλησίον του οικισμού της Νέας Σκιώνης όπου και διατάχτηκε άμεση εκκένωση προς Σίβηρη και Ποσείδι με κύριο στόχο την ασφάλεια της ανθρώπινης ζωής η οποία κινδύνευε λόγω του ανάγλυφου της περιοχής όπου ο οικισμός μπορούσε κάλλιστα να περικυκλωθεί από όλες τις πλευρές από την πυρκαγιά.

Αντίδραση Κρατικού Μηχανισμού
-----------------------------

Από τις πρώτες ώρες της πυρκαγιάς λόγω του ιδιαίτερου ανάγλυφου της χερσονήσου και της κατεύθυνσης της πυρκαγιάς στοιχεία τα οποία καθιστούσαν αδύνατη μια αποτελεσματική εκκένωση πληθυσμού, διατάχτηκε απαγορευτικό κυκλοφορίας και πρόσβασης στην χερσόνησο της Κασσάνδρας, ενώ διατάχτηκε εκκένωση από θαλάσσης.

Αρκετά σκάφη και λέμβοι του λιμενικού σε σύμπραξη με ιδιωτικά σκάφη μετέφεραν ένα αρκετά μεγάλο μέρος του πληθυσμού της ευρύτερης περιοχής του Πολυχρόνου, της Χανιώτης και του Πευκοχωρίου στις ακτές της Σιθωνίας όπου και παρέμεινε έως την επιβεβαίωση πως η πυρκαγιά δεν ήταν πλέον απειλητική απέναντι στους εγγείως οικισμούς.

### Κριτική

Σε πολλές περιπτώσεις ασκήθηκε δριμύτατη κριτική απέναντι στην ετοιμότητα της πολιτείας να αντιμετωπίσει την φωτιά καθώς αρκετοί παράγοντες κατήγγειλαν την καθυστέρηση αντίδρασης, τα ελλειπή μέσα πυρόσβεσης και την μη χρήση πυροσβεστικών αεροπλάνων με κύριο στόχο να οριοθετηθεί η πυρκαγιά το συντομότερο δυνατό.

Απολογισμός
-----------

Ο απολογισμός της πυρκαγίας μόλις επιτεύχθη η τελική κατάσβεσή της αφορούσε την καταστροφή 50.000 στρέμματων πευκοδάσους και κατ'επέκταση την εξαφάνιση ενός μοναδικού οικοσυστήματος που είχε παραμείνει ανέγγιχτο για αιώνες. Κατά την διάρκεια της πυρκαγιάς κατεγράφησαν ένας νεκρός από πνιγμό, δεκάδες άτομα με αναπνευστικά προβλήματα και έναν μεγάλο αριθμό από κατεστραμμένα κτήρια, συγκροτήματα κατοικιών και ξενοδοχεία.

Έως και σήμερα δεν έχει υπάρξει πόρισμα το οποίο να δείχνει τα πραγματικά αίτια της πυρκαγιάς μεταξύ των οποίων είναι ο ανθρώπινος παράγοντας αλλά και οι φυσικές συνθήκες που επικρατούσαν την περίοδο εκείνη.

Για αρκετά χρόνια αμέσως μετά την πυρκαγιά η θάλασσα συνέχιζε να βγάζει στις ακτές αποκαΐδια και φθαρτά υλικά γεγονός το οποίο επηρέασε το κύμα τουριστών στην περιοχή, φαινόμενο το οποίο βελτιώθηκε μόλις στις αρχές της δεκαετίας του 2010.

Παρόν
-----

Άποψη της καμένης δασικής έκτασης πλησίον του οικισμού της Χανιώτης το 2014.
Έπειτα από αρκετά χρόνια από την έναρξη της πυρκαγιάς και των καταστροφικών συνεπειών της, ένα μεγάλο μέρος του πευκοδάσους της Κασσάνδρας έχει αρχίσει να αναγεννάται, γεγονός το οποίο καθιστά πλέον και πάλι κατάλληλες τις συνθήκες για την ανάκαμψη της πανίδας και της χλωρίδας της περιοχής.

Παραπομπές
----------

1. ↑  Τούλα, Μυρτώ (30 Ιουλίου 2022). «Οι φορές που η Χαλκιδική κάηκε – Τι γίνεται με τις πυρκαγιές σήμερα». *Parallaxi Magazine* (στα greek). Ανακτήθηκε στις 1 Σεπτεμβρίου 2023. CS1 maint: Μη αναγνωρίσιμη γλώσσα (link)
2. ↑  Μυρτσιωτη, Των Σταυρου Τζιμα-Γιωτας (24 Αυγούστου 2006). «Τεράστια καταστροφή στην Κασσάνδρα». *Η ΚΑΘΗΜΕΡΙΝΗ* (στα greek). Ανακτήθηκε στις 1 Σεπτεμβρίου 2023. CS1 maint: Μη αναγνωρίσιμη γλώσσα (link)
3. ↑  «Κόλαση φωτιάς στη Χαλκιδική». *antenna.gr*. Ανακτήθηκε στις 16 Μαΐου 2019.
4. ↑  Capital.gr. «Ανεξέλεγκτη μαίνεται η φωτιά στο Πολύχρονο Χαλκιδικής». *Capital.gr*. Ανακτήθηκε στις 1 Σεπτεμβρίου 2023.
5. ↑  «NEKPOI ΣTH XAΛKIΔIKH». *ΤΑ ΝΕΑ*. 22 Αυγούστου 2006. Ανακτήθηκε στις 1 Σεπτεμβρίου 2023.
6. ↑  Τούλα, Μυρτώ (30 Ιουλίου 2022). «Οι φορές που η Χαλκιδική κάηκε – Τι γίνεται με τις πυρκαγιές σήμερα». *Parallaxi Magazine* (στα greek). Ανακτήθηκε στις 1 Σεπτεμβρίου 2023. CS1 maint: Μη αναγνωρίσιμη γλώσσα (link)
7. ↑  dasarxeio (13 Ιουλίου 2019). «Οι μεγάλες φυσικές καταστροφές των τελευταίων χρόνων στη Χαλκιδική». *dasarxeio.com*. Ανακτήθηκε στις 1 Σεπτεμβρίου 2023.
8. ↑  ΙΝ, Σύνταξη (22 Αυγούστου 2006). «Πύρινη κόλαση στην Κασσάνδρα Χαλκιδικής με ένα νεκρό». *in.gr*. Ανακτήθηκε στις 1 Σεπτεμβρίου 2023.
9. ↑  ΙΝ, Σύνταξη (22 Αυγούστου 2006). «Πύρινη κόλαση στην Κασσάνδρα Χαλκιδικής με ένα νεκρό». *in.gr*. Ανακτήθηκε στις 1 Σεπτεμβρίου 2023.
10. ↑  «NEKPOI ΣTH XAΛKIΔIKH». *ΤΑ ΝΕΑ*. 22 Αυγούστου 2006. Ανακτήθηκε στις 1 Σεπτεμβρίου 2023.
11. ↑  «H Κασσάνδρα πληγή όλης της Ελλάδας, Των Σταυρου Τζιμα και Γιωτασ Μυρτσιωτη | Kathimerini». *www.kathimerini.gr*. Ανακτήθηκε στις 16 Μαΐου 2019.
12. ↑  ΙΝ, Σύνταξη (22 Αυγούστου 2006). «Πύρινη κόλαση στην Κασσάνδρα Χαλκιδικής με ένα νεκρό». *in.gr*. Ανακτήθηκε στις 1 Σεπτεμβρίου 2023.
13. ↑  FireF (21 Δεκεμβρίου 2020). «Χαλκιδική 2006 - Πύρινη κόλαση στην Κασσάνδρα» (στα Αγγλικά). Ανακτήθηκε στις 1 Σεπτεμβρίου 2023.
14. 1 2  Μυρτσιωτη, Των Σταυρου Τζιμα-Γιωτας (24 Αυγούστου 2006). «Τεράστια καταστροφή στην Κασσάνδρα». *Η ΚΑΘΗΜΕΡΙΝΗ* (στα greek). Ανακτήθηκε στις 1 Σεπτεμβρίου 2023. CS1 maint: Μη αναγνωρίσιμη γλώσσα (link)
15. ↑  Focus, Halkidiki (22 Ιουλίου 2023). «Απαγορεύεται αύριο η κυκλοφορία στα δάση Κασσάνδρας, Σιθωνίας και Αριστοτέλη». *www.halkidikifocus.gr*. Ανακτήθηκε στις 1 Σεπτεμβρίου 2023.